Romaniasiain neuvottelukunta

**Pöytäkirja 6/2018**

Aika Tiistai 11.12.2018 klo 14:00-17:00

Paikka Königstedtin kartano, os. Solbackantie 8, 01760 Vantaa

Osallistujat

|  |  |
| --- | --- |
| Filatov Tarja, puheenjohtaja |  |
| Lindberg Väinö, varapuheenjohtaja | x |
| Avikainen Ahti | x |
| Enqvist Måns |  |
| Friman Sarita |  |
| Grönfors Tino |  |
| Hedman Henry | x |
| Huttu Henna, pääsihteeri | x |
| Järvinen Johanna, hallinnollinen avustaja | x |
| Kairimo Katri | x |
| Lehmusta Taito | x |
| Lindberg Allan | x |
| Lindberg Väinö | x |
| Lindgren Henry |  |
| Lindgren Tuula |  |
| Majaniemi Päivi | x |
| Merisaari Rauno | x |
| Mikander Anna |  |
| Schwartz Miriam |  |
| Tiainen Tuula |  |
| Valentin Helena |  |
| **lisäksi kutsuttuina asiantuntijoina:**  Laiti Malla, ESAVI  Vauhkonen Katja, STM | x  x |

**KOKOUKSEN ESITYSLISTA**

1. Kokouksen avaaminen

Varapuheenjohtaja avasi kokouksen klo 15.00

1. Esityslistan hyväksyminen kokouksen työjärjestykseksi

Hyväksyttiin kokouksen esityslista.

1. Edellisen kokouksen pöytäkirjan hyväksyminen (liite 1)

Hyväksyttiin edellisen kokouksen pöytäkirja 5/2018.

1. TENKin lausuntopyyntö (liitteet 2-3)

*Esittely neuvotteleva virkamies Henna Huttu*

Lausuntoon on vastattava viimeistään 20.12.2018, kommentit on toimitettava Henna Hutulle viimeistään 17.12.2018 klo 12.00 mennessä. Tämän jälkeen Henna lähettää vielä lausuntoluonnoksen Ronkin jäsenille kommentoitavaksi. Kommentointi tapahtuu sähköpostitse.

Henna Huttu esitteli lausuntopyyntöä täydentävää ihmistieteiden eettisen ennakkoarvioinnin toimikunnan tutkimuksen teon eettisiä periaatteita ja toimintaohjeita (<https://www.helsinki.fi/sites/default/files/atoms/files/tenkperiaatteet.pdf>) ja uutta tietosuojalakia, jonka mukaan otetaan paremmin huomioon tutkittavien henkilötietoja ja yksityisyyttä. Ohjeissa romanitutkimuksen kannalta tärkeä on etenkin 2. osa.

Neuvottelukunnan jäsenten mukaan ongelmana on, että romaneja on tutkittu ilman kunnioitusta heidän kulttuuriaan kohtaan. Todettiin, että tutkimukseen osallistujilla on oikeus puuttua tutkimuksen tekemiseen, mutta millään ylemmällä taholla (esimerkiksi RONKilla) ei ole tätä oikeutta tutkittavien puolesta. Ns. tutkimustulosten takaisinveto voi julkaisuvaiheessa olla joskus mahdollista, mikäli neuvotteluyhteys tutkijatahoon on hyvä. Esim. Roosa-raportin luonnoksesta Henna Hutun ja Malla Laitin ehdotusten mukaan joitakin arkaluonteisia asioita ei julkaistu lopullisessa raportissa koska niillä ei arvioitu olevan erityistä arvoa romaniväestön hyvinvoinnin ja terveydenedistämisen kannalta. Kyseisten tietojen julkistamisella olisi saattanut olla päinvastoin leimaava vaikutus. Tieteen vapaus kuitenkin tarkoittaa sitä, että tutkijoilla on viimesijainen oikeus päättää siitä mitä he julkaisevat ja mitä eivät.

RONK ei siis voi päättää julkaistaanko jokin tutkimus vai ei, mutta se voi keskustella tutkijatahon kanssa siitä miten ns. haavoittuvuus ilmenee ja millaisia vaikutuksia tutkimustulosten julkaisemisella voi olla romaniväestössä.

1. Sanoista tekoihin 2 –hankkeen tilannekatsaus (liite 4)

*Projektityöntekijä Katja Vauhkonen*

Sanoista Tekoihin hankkeen maakunnalliset tilaisuudet ovat käynnistyneet 1.12.2019 Rovaniemellä järjestetyllä tilaisuudella joka keräsi hienon määrän viranomais- ja romaniosallistujia. Osallistujia oli eri Lapin paikkakunnilta ja eri ikäryhmistä. Keväällä järjestetään vielä kaksi maakunnallista tilaisuutta, kansallinen romaninaisten verkostoitumistapahtuma Jyväskylässä ja romaninuorten pienempien tapahtumien Minustako vaikuttaja-sarja. Hanke on noudattanut hankesuunnitelmaa ja pysynyt budjettiraameissa. Ajantasaista tietoa hankkeesta: <https://romani.fi/sanoista-tekoihin>

1. Romaniasiain neuvottelukunnan sidosryhmäviestintää koskeva tilannekatsaus (verkkosivut, Twitter, viestintämateriaalit, striimaus, radio ja TV- näkyvyys) (liite x)

*Esittely neuvotteleva virkamies Henna Huttu*

Romani.fi -verkkosivuilla käydään aika vähän. Tietoturvasyistä Ronkilla ei ole Facebook-tiliä, mutta Twitter-tili on käytössä. Twitter on laajaa ja nopeaa viestintää, ydinviestintää, siellä voi seurata trendejä aihetunnisteilla eli hastageilla. Henna esitteli käyttödataa Twitteristä (liitteenä olevassa Powerpointissa).

Romani.fi –sivustolle ja Twitteriin on tarkoitus lisätä mm. Irmeli Huhtalan (Luovi) STM:lle ottamia kuvia jotka uudistavat niiden ilmeen.

1. Romanikielen elvytysohjelman valmistelu

*Esittely neuvotteleva virkamies Henna Huttu*

Perustetaan valmisteluryhmä, joka laatii luonnokset Kotuksen romanikielen lautakunnan ja romanijärjestöiden sekä muun romaniyhteisön kommentoitavaksi. Valmisteluryhmän jäseniksi ehdotettiin Vava Lunabbaa tai Maija Ilesiä oikeusministeriöstä, Matti Räsästä Kotuksesta sekä Henry Hedmania, Janne Saarikiveä ja Riho Grünthalia Helsingin yliopistolta. Taikesta pyydetään lisäksi mukaan Mertsi Lindgren tai Iina Bergen. Lisäksi OKM:stä pyydetään Mikko Cortez-Telleziä ja karjalankielen elvytysohjelman valmisteluun osallistuneista Pertti Lampea tai Heini Karjalaista.

Henna perehtyy joulun välipäivinä saamen ja karjalan kielen elvytysohjelmiin, joista katsotaan valmisteluun mallia. Asiaa esitellään kevään 2019 toisessa tai kolmannessa neuvottelukunnan kokouksessa.

1. **STM:n korkeakouluharjoittelija -haku 2019**

*Esittely neuvotteleva virkamies Henna Huttu*

Neuvottelukunta hakee syksylle 2019 yhteistyössä vammaisten oikeuksien neuvottelukunnan VANE:n kanssa korkeakouluharjoittelijaa. Jos harjoittelija saadaan, tiedotetaan avoimesta paikasta erityisesti romaniverkostoissa, jotta paikkaan saataisiin myös romanihakijoita.

1. Vuoden 2019 kokouksista sopiminen

*Esittely neuvotteleva virkamies Henna Huttu*

Ehdotettiin seuraavaksi kokous ajaksi ma 14.1.2019. Tämä varmistetaan vielä.

14.2.2019 aamupäivällä Sanoista Tekoihin 2 hankkeen suunnittelijoiden kokous

13.2.2019 klo 12 työvaliokunnan kokous (muutos mahdollinen)

Romanien työllisyyttä koskevan tutkimushankkeen tarjouspyyntöaika päättyy tammikuun lopussa. Helmi-maaliskuussa voi olla toinen kokous, jossa TEM ottaa vahvan roolin. Ahti Avikainen ilmoittaa Hennalle kun tarjouspyyntö on julkaistu.

1. **Mahdolliset muut asiat**

* Vahvistettiin työvaliokunnan tekemä päätös Paarkiba-palkinnon saajasta (Tarja Filatov), asiasta tehdään Romano Mirits –radio-ohjelmaan sekä Latso Diives- lehteen juttu.
* Palkinto luovutetaan eduskunnassa viikolla 51 tai joulun jälkeen, heti ensimmäisessä Ronkin kokouksessa (luovuttajat Taito, Malla, Armas). Päivästä sovitaan vielä, ehdotetaan päivää Tarjalle.
* Väinö Lindberg toivoi kevään 2019 kokousten asialistalle valmisteilla olevaa maakuntalakia. Lain luonnos on ollut valmis jo 1/2017 alkaen. Pääsihteeri Sarita Friman ja lakimies Susanna Rahkonen ovat sen luonnostelleet. Henna Huttu on osallistunut lain kommentointiin lausuntovaiheessa ja asiaa on käsitelty Ronkin työvaliokunnan kokouksessa Susanna Rahkosen esittelyn ja keskusteluiden kautta. Koska maakunnalle voi siirtää tehtäviä ainoastaan lainsäädännön kautta, alueellisten neuvottelukuntien toiminnan jatkaminen edellyttää lakimuutosta. Sinällänsä mitään merkittäviä muutoksia ei tule tapahtumaan verrattuna aiempaan asetuspohjalta toimimiseen. Laki kuitenkin vahvistaa romaniasiain hoidon statusta ja velvoittaa jokaista maakuntaa hoitamaan romaniasioita suunnitelmallisesti. Uudistuksen merkittävin anti on se, että lain myötä (nykymuoto) perustettaisiin viides alueellinen romaniasiain neuvottelukunta.

1. **Tiedoksi**

* POLAMKin Poliisin tietoon tullut viharikollisuus Suomessa 2017 –raportti <http://urn.fi/URN:ISBN:978-951-815-350-7> **(liite 5)**
* **-** 10.12.2018 Roosa-tutkimushankkeen loppuseminaari (Roosa-tutkimus on ollut osa Nevo tiija-hankkeen toimintaa) **(liite 6)**
* ROMPO 2 –toimeenpanon katsaus **(liite 7)**

Tulevat tilaisuudet:  
- 11.12.2018 ja 17.12.2018 Phenjalipe-strategian läpikäynti ja kansainvälisen romaninaiskonferenssin yhteissuunnittelu   
- 11.12.2018 klo 14-17 Ronkin joulukokous Königstedtin kartanossa os. Solbackantie 8, 01760 Vantaa  
- Suomen Euroopan neuvoston puheenjohtajuuskauden tilaisuudet: 20.3.2019 Romanien integraatiopolitiikkojen evaluointikokous ja 21-22.3.2019 Kansainvälinen Phenjalipe-romaninaiskonferenssi

1. Kokouksen päättäminen

Varapuheenjohtaja Väinö Lindberg

Pääsihteeri Henna Huttu

LIITTEET Liite 1, pöytäkirja 5/2018

Liite 2, TENKin lausuntopyyntö, sähköposti

Liite 3, TENKIn lausuntopyyntö ihmistieteiden eettisen ennakkoarvioinnin ohjeesta

Liite 4, Sanoista Tekoihin 2 –hankkeen esittely

Liite 5, POLAMKin Poliisin tietoon tullut viharikollisuus Suomessa 2017

–raportti <http://urn.fi/URN:ISBN:978-951-815-350-7>

Liite 6, kutsu Roosa-tutkimushankkeen loppuseminaariin

Liite 7, ROMPO 2 –toimeenpanon katsaus

JAKELU RONK jäsenet ja asiantuntijat

TIEDOKSI Alueelliset romaniasiain neuvottelukunnat, pöytäkirjat

OPH/Romaniväestön koulutusryhmä, pöytäkirjat